פיל מק'גרו

פיליפ קלווין מק'גרו (באנגלית: Phillip Calvin McGraw; נולד ב-1 בספטמבר 1950), ידוע גם בתור ד"ר פיל, הוא אישיות טלוויזיה וסופר אמריקני, ומגיש תוכנית הטלוויזיה האמריקנית הפופולרית "ד"ר פיל". מק'גרו הוא בעל תואר דוקטור בפסיכולוגיה קלינית, אך החליט ב-2006 להפסיק לחדש את רישיונו בתחום. מק'גרו זכה לראשונה בתחילה לפרסום רב בעקבות הופעותיו בתוכנית האירוח "אופרה וינפרי" בסוף שנות ה-90 של המאה ה-20. מק'גרו הוא בעל תואר ראשון בפסיכולוגיה מאוניברסיטת MSU טקסס, תואר שני בפסיכולוגיה ניסיונית, ותואר שלישי בפסיכולוגיה קלינית מאוניברסיטת צפון טקסס. בשנת 1996 שכרה אופרה וינפרי את שירותיו של מק'גרו על מנת שיסייע לה להתכונן למשפט שהתנהל נגדה מצד יצרנית בשר באמרילו שבטקסס. וינפרי התרשמה ממק'גרו ואף ייחסה לו את זכייתה במשפט שהסתיים ב-1998. מק'גרו זכה לפרסום רב בשנת 1998 כאשר החל להופיע מדי שבוע בתוכנית האירוח של אופרה ווינפרי כ"מומחה לזוגיות ואסטרטגיות חיים". אופרה ווינפרי סייעה בהמשך למק'גרו להשיק תוכנית יומית משלו שהופקה על ידי חברת ההפקות של אופרה וינפרי, אשר עלתה לראשונה לשידור בספטמבר 2002, בה הוא מתמודד עם נושא אחר בכל תוכנית, ומציע בכל פעם עצות לצרות של אורחיו. באוקטובר 2003 השיק מק'גרו את קרן ד"ר פיל (אנ'), אשר מוקדשת למאבק בהשמנת יתר בקרב ילדים. מק'גרו הוא מחברם של שישה ספרי עזרה עצמית, שעוסקים בנושאים שונים כמו ירידה במשקל ומערכות יחסים, אשר כיכבו ברשימת רבי-המכר של הניו יורק טיימס. ספריו יצאו לאור ב-37 שפות. בעונה ה-35 של התוכנית רחוב סומסום התווספה הדמות "Dr. Feel" אשר מבוססת על מק'גרו. בעקבות טבח 7 באוקטובר 2023 ומעשי הזוועות והפשעים נגד האנושות שביצע חמאס נגד ישראלים ובעקבות גל האנטישמיות החדשה בקמפוסים של האוניברסיטאות בארצות הברית, הביע מק'גרו תמיכה בישראל ותבע מנשיאות האוניברסיטאות להתפטר בשל שתיקתן מול האנטישמיות והקריאות להשמדת היהודים מצד מפגינים פרו-פלסטיניים פרוגרסיביים. מק'גרו גם צפה בסרט הזוועות והביע זעזוע ממעשי חמאס. בשנת 1970 התחתן מק'גרו עם אשתו הראשונה, דבי היגינס מק'קול כאשר הוא היה בן 20. לטענתה של מק'קול הנישואים הסתיימו בעקבות בגידה. לאחר שנפרדו מק'גרו החל לצאת עם רובין ג'ו ג'יימסון, לה הוא נישא ב-1976. לזוג נולדו שני בנים, ג'יי מק'גרו וג'ורדן מק'גרו. למק'גרו יש רישיון טיס. באוקטובר 2003 מק'גרו ייסד את ארגון הצדקה "The Dr. Phil Foundation"‏. אתר האינטרנט הרשמי של פיל מק'גרו (באנגלית) פיל מק'גרו, ברשת החברתית אקס (טוויטר) פיל מק'גרו, ברשת החברתית אינסטגרם פיל מק'גרו, ברשת החברתית טיקטוק פיל מק'גרו, סרטונים בערוץ היוטיוב פיל מק'גרו, במסד הנתונים הקולנועיים IMDb (באנגלית) פיל מק'גרו, באתר AllMovie (באנגלית) פיל מק'גרו, במסד הנתונים הקולנועיים KinoPoisk (ברוסית) פיל מק'גרו, באתר MusicBrainz (באנגלית) פיל מק'גרו, באתר אנציקלופדיה בריטניקה (באנגלית) פיליפ ק. מקגרו (1950-), דף שער בספרייה הלאומית Dr. Phil demands the resignation of Ivy League Presidents for allowing Jewish hate on their campuses, סרטון בערוץ "Dr. Phil", באתר יוטיוב (אורך: 06:53). Peyser, Marc (2 בספטמבר 2002). "Paging Doctor Phil". Newsweek. 140 (10): 50–6. PMID 12219576. ארכיון מ-23 במאי 2008. נבדק ב-3 במרץ 2019. {{cite journal}}: (עזרה) Dembling, Sophia; Gutierrez, Lisa (14 פבר' 2005). The Making of Dr. Phil: The Straight-Talking True Story of Everyone's Favorite Therapist. Wiley. pp. 48–49. ISBN 0471696595. נבדק ב-17 בפברואר 2021. {{cite book}}: (עזרה) Sophia Dembling (2008). "Dr. Phil Divorce?". Sophia Dembling. אורכב מ-המקור ב-23 ביוני 2010. נבדק ב-27 בינואר 2009. {{cite web}}: (עזרה) Kate Coyne (2002). "Dr. Phil & Robin's Do-It-Yourself Marriage Makeover". Hearst Communications, Inc. ארכיון מ-16 בינואר 2008. נבדק ב-25 בינואר 2008. {{cite web}}: (עזרה) "FAA Registry - Airmen - AirmenInquiry - Last Resort". ארכיון מ-1 בנובמבר 2020. נבדק ב-17 ביוני 2009. {{cite web}}: (עזרה) "Dr. Phillip C. McGraw Announces the Formation of the Dr. Phil Foundation". www.businesswire.com (באנגלית). 2003-10-30. ארכיון מ-8 בנובמבר 2017. נבדק ב-2020-08-11. {{cite web}}: (עזרה) "Dr. Phil Foundation" (PDF). 2006-04-30. אורכב מ-המקור (PDF) ב-30 באפריל 2006. נבדק ב-2020-08-11. {{cite web}}: (עזרה) Dr. Phil Foundation. "Dr. Phil McGraw announces the formation of the Dr. Phil Foundation" (PDF). Dr. Phil Foundation. אורכב מ-המקור (PDF) ב-30 באפריל 2006. נבדק ב-19 באוקטובר 2006. {{cite web}}: (עזרה)